CELEX: C2005/281/08
Language: et
Date: 2005-11-12 00:00:00
Title: Euroopa Kohtu (viies koda) 8. septembri 2005. aasta otsus kohtuasjas C-303/04 (Tribunale di Voghera eelotsusetaotlus): Lidl Italia Srl versus Comune di Stradella (Tehnilised standardid ja eeskirjad — Direktiiv 98/34/EÜ — Mõiste “tehnilised eeskirjad” — Mittebiolagundatavad vatitikud)

12.11.2005   
            
            
               ET
            
            
               Euroopa Liidu Teataja
            
            
               C 281/4
            
         
      EUROOPA KOHTU
   
   (viies koda)
   8. septembri 2005. aasta otsus
   kohtuasjas C-303/04 (Tribunale di Voghera eelotsusetaotlus): Lidl Italia Srl versus Comune di Stradella (1)
   
   (Tehnilised standardid ja eeskirjad - Direktiiv 98/34/EÜ - Mõiste “tehnilised eeskirjad” - Mittebiolagundatavad vatitikud)
   (2005/C 281/08)
   Kohtumenetluse keel: itaalia
   Kohtuasjas C-303/04, mille esemeks on Euroopa Kohtule EÜ artikli 234 alusel Tribunale di Voghera (Itaalia) 1. juuli 2004. aasta otsusega esitatud eelotsusetaotlus, mis saabus Euroopa Kohtusse 16. juulil 2004, menetluses Lidl Italia Srl v. Comune di Stradella, tegi Euroopa Kohus (viies koda), koosseisus: koja esimees R. Silva de Lapuerta, kohtunikud C. Gulmann (ettekandja) ja J. Klučka; kohtujurist: J. Kokott, kohtusekretär: R. Grass, 8. septembril 2005 otsuse, mille resolutiivosa on järgmine:
   
               1.
            
            
               Euroopa Parlamendi ja nõukogu 22. juuni 1998. aasta direktiivi 98/34/EÜ, millega nähakse ette tehnilistest standarditest ja eeskirjadest ning infoühiskonna teenuste eeskirjadest teatamise kord, muudetud Euroopa Parlamendi ja nõukogu 20. juuli 1998. aasta direktiiviga 98/48/EÜ, artikli 1 punkti 11 tuleb tõlgendada nii, et sellise siseriikliku õigusnormi puhul nagu 23. märtsi 2001. aasta seaduse nr 93/2001 keskkonna kohta artikkel 19 on tegemist tehnilise eeskirjaga, kuivõrd see keelab vatitikkude turustamise, mis ei ole toodetud biolagundatavast materjalist vastavalt siseriiklikule standardile.
            
         
               2.
            
            
               Direktiivi 98/34, muudetud direktiiviga 98/48, artikli 8 lõike 1 esimest lõiku tuleb tõlgendada nii, et enne siseriikliku õigusnormi vastuvõtmist, mille puhul on tegemist tehnilise eeskirjaga, nagu 23. märtsi 2001. aasta seaduse nr 93/2001 artikkel 19, tuleb Euroopa Ühenduste Komisjoni eelnevalt teavitada.
            
         
               3.
            
            
               Direktiivi 98/34, muudetud direktiiviga 98/48, artikli 8 lõike 1 esimest lõiku tuleb tõlgendada nii, et siseriiklikul kohtul on võimalus jätta siseriiklik õigusnorm, nagu 23. märtsi 2001. aasta seaduse nr 93/2001 artikkel 19, mille puhul on tegemist tehnilise eeskirjaga, kohaldamata, kuna selle vastuvõtmisele ei eelnenud Euroopa Ühenduste Komisjoni teavitamist.
            
         
      (1)  ELT C 228, 11.9.2004.